02/07/2010 | Administración LocalMunicipal
A Coruña
Servizo de Persoal
Publicación bases 1 praza técnico superior de Promoción de Emprego, C. E. 19/08, proceso de consolidación, aprobadas polo tenente de alcalde delegado de persoal, por delegación da Xunta de Goberno Local, de data 3 de xuño de 2010

As presentes bases xenéricas constitúen o desenvolvemento do Proceso de Consolidación, de conformidade co establecido na Disposición Transitoria 4ª da Lei 7/2007 recollido na Oferta de Emprego deste Concello para o ano 2008 ( BOP 12 de decembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación da praza. Escala de Administración Especial, subescala Servizos Especiais, Clase Labores Especiais.2. - Dotación económica. As retribucións correspondentes ao subgrupo de clasificación profesional A1 e demais retribucións complementarias segundo acordos adoptados pola Corporación ao respecto, e concretados na relación presupostaria.3. - Requisitos esixidos: Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a. Estar en posesión do título de Licenciado en Económicas ou Empresariais, Administración e Dirección de Empresa ou equivalente, licenciado en Dereito, en Psicoloxía ou en Socioloxía. No caso de titulacións obtidas no estranxeiro, deberá estarse en posesión da credencial que acredite a súa homologación. b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumprimentos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.5. - Sistema de selección: Concurso-oposición.6. - Dereitos de exame: Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7. - Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia debera acompañarse necesariamente de: - Fotocopia do D. N. I. - Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - Título acreditativo de estar en posesión do nivel de coñecemento da lingua galega CELGA IV ou equivalente, ao obxecto de ser declarados exentos da realización do exercicio de galego. - Relación dos méritos que aleguen, enumerados segundo a orde establecida nas presentes bases. Á devandita relación acompañaranse os documentos xustificativos dos méritos, orixinais ou fotocopias compulsadas.8. - Contido do proceso selectivo, forma de desenvolvemento e sistema de cualificación: O sistema selectivo será o de concurso-oposición e constará das seguintes fases: Será previa á de Oposición, non eliminatoria e non poderá terse en conta para superar a fase de oposición. Para a devandita fase os aspirantes presentarán (conxuntamente coa solicitude para tomar parte no proceso selectivo e a carta de pagamento acreditativa de aboar o importe dos dereitos de exame), unha relación dos méritos que aleguen, enumerados segundo a orde establecida no Anexo I. Á devandita relación acompañaranse os seus documentos xustificativos, orixinais ou fotocopias compulsadas, pois non serán valorados aqueles que non queden debidamente acreditados, en todos os seus extremos, o dia de finalización do prazo de presentación de instancias. A oposición constará de dous exercicios eliminatorios, de modo que non poderán pasar ao seguinte os que non tiveran alcanzado a cualificación mínima establecida. Primeiro exercicio. - Consistirá na realización de dúas probas: a) Consistirá en contestar, nun tempo máximo dunha hora e cincuenta minutos, un cuestionario de 80 preguntas tipo test, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coa praza convocada. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. Cualificación final. - As cualificacións dos aspirantes aprobados en cada un dos exercicios serán publicadas no Taboleiro de Anuncios deste Concello e na paxína web do Concello da Coruña. Previamente á fase de oposición, o tribunal procederá á baremación da fase de concurso e publicarase na paxína web do Excmo. Concello da Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na paxína web do Concello da Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta na segunda proba do primeiro exercicio da fase de oposición 2º A nota máis alta na primeira proba do primeiro exercicio da fase de oposición 1. - Servizos prestados no Concello da Coruña en prazas da mesma categoría, no mesmo grupo e de natureza similar á praza convocado, a razón de 0,20 puntos por mes.2. - Por Servizos prestados noutras Administracións Públicas en prazas da mesma categoría e no mesmo grupo: 0,05 puntos por mes. O total de puntos obtidos na fase de concurso non superará en ningún caso a suma de 20 puntos. TEMA 1.- A Constitución Española de 1978. Estrutura. Titulo Preliminar. Reforma Constitucional. TEMA 2.- Os dereitos fundamentais: Garantías e tutelas TEMA 3.- A Coroa. As Cortes xerais: Composición. Funcións. Funcionamento. TEMA 4.- O Goberno. Composición e funcións. Relacións entre o Goberno e as Cortes Xerais. As Administracións Públicas: Lexislación aplicable. TEMA 5.- O Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. O Presidente. TEMA 6.- A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos. TEMA 7.- O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. TEMA 8.- O procedemento administrativo; Iniciación, ordenación, instrución e terminación. TEMA 9.- Finalización do procedemento: a obriga de resolver. O silencio administrativo. TEMA 10.- Os recursos administrativos. Concepto e clases, requisitos xerais. Os recursos ordinarios. TEMA 11.- O municipio. Elementos. Territorio e poboación. TEMA 12.- Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Pleno. Composición e competencias. As Comisións Informativas. TEMA 13.- A organización do Concello da Coruña. Distritos. Comisión de Suxestións e Reclamacións. O Consello Social da Cidade. O Tribunal Económico-Administrativo. Órganos Superiores e Directivos. TEMA 14.- Ordenanzas e regulamentos municipais. Procedemento de elaboración. Os Regulamentos Orgánicos do Concello da Coruña. TEMA 15.- A Lei 7/2007, do 12 de abril, do Estatuto Básico do Empregado Público. Clases de funcionarias/os. Situacións administrativas. Réxime disciplinario. TEMA 16.- Dereitos e deberes das/os funcionarias/os locais. Código de conduta das/vos empregadas/os públicos. Réxime de incompatibilidades. TEMA 17.- A Lei de Contratos do sector público: A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. TEMA 18.- Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos. TEMA 19.- Políticas de igualdade. Medidas de conciliación da vida laboral e familiar. TEMA 20.- A política social e de emprego da UE. A Estratexia Europea do Emprego. Programas comunitarios. TEMA 21.- A declaración de Copenhague. Comunicado de Maastricht. Informe intermedio conxunto da Comisión e o Consello de seguimento de obxectivos de educación-formación 2004. TEMA 22.- Os fondos estruturais da UE. Fondo Social Europeo. TEMA 23.- Accións para a creación de emprego: Programa comunitario para o emprego e a solidariedade social PROGRESS (2007-2013) TEMA 24.- Política de cohesión en apoio do crecemento e o emprego: directrices estratéxicas comunitarias 2007-2013. Decisión 2006/702 TEMA 25.- Programa de aprendizaxe permanente (P. A. P.). Obxectivos TEMA 26.- Intervencións estruturais comunitarias en rexións obxectivo 1 TEMA 27.- As Iniciativas Comunitarias. Concepto. Programación 2007-2013 TEMA 28.- Programas operativos e Marcos Comunitarios de apoio. Valoración TEMA 29.- Estratexia europea de emprego. Directrices para as políticas 2007-2013. Plan de Acción da Comisión en materia de competencias e mobilidade. TEMA 30.- Estratexia europea de emprego: modernización dos servizos públicos de emprego para apoiar a estratexia europea de emprego. Actuación local en materia de emprego TEMA 31.- A Política de Emprego en España. Características Xerais Execución TEMA 32.- Distribución de competencias entre o Estado e a Comunidade Autónoma de Galicia en materia de emprego. TEMA 33.- O Mercado de Traballo en España. Estrutura. TEMA 34.- O Mercado de Traballo en Galicia. Emprego e sectores económicos. TEMA 35.- O Mercado de Traballo no municipio da Coruña. Recursos e programas municipais para o emprego TEMA 36.- O enfoque de dous problemas sociais: Desemprego e novas necesidades colectivas. TEMA 37.- O Sistema Nacional de Emprego. Concepto e fins. Organización e funcións. TEMA 38.- Servizos Públicos de Emprego Europeos (EURES) Carta EURES TEMA 39.- Servizos Públicos de Emprego Axentes Sociais TEMA 40.- Servizo Público de emprego en Galicia. Programas de promoción e fomento de emprego en Galicia TEMA 41.- O sistema de protección por desemprego. Caraterísticas xerais. Diferentes niveis de protección. TEMA 42.- As Axencias de colocación sen fins lucrativos. Funcións. Empresas de Traballo Temporal. TEMA 43.- Políticas activas de emprego. Coordinación entre Políticas Activas e a Protección Económica fronte ao desemprego TEMA 44.- As políticas de colocación. Principios, obxectivos e fins. Axentes e servizos de intermediación. Xestión da colocación. TEMA 45.- Plan Nacional de Formación e Inserción Profesional. Regulación. TEMA 46.- Contextos de intervención en Programas de Formación e Emprego. Perfís de demanda e oferta. Poboación e territorio. Estudio de necesidades. TEMA 47.- A Orientación Laboral. Sistemas de Orientación. Areas de intervención. Métodos e procesos TEMA 48.- Os itinerarios de inserción sociolaboral. Estratexias e metodoloxías de itinerario. O acompañamento. TEMA 49.- Intervención para a inserción laboral de persoas pertencentes a colectivos con risco de exclusión social TEMA 50.- A sociedade de información e o emprego. TEMA 51.- Os mozos e o emprego. Políticas de emprego xuvenil TEMA 52.- A situación das mulleres no mercado laboral en España TEMA 53.- Axudas en materia de formación e emprego para favorecer a igualdade e non discriminación dende a perspectiva de xénero. Axudas para a conciliación de Axúdala á Inserción laboral de mulleres. Axudas vinculadas á violencia de xénero. TEMA 54.- A inserción laboral de desempregados de longa duración e colectivos con especiais dificultades de inserción no mercado de traballo TEMA 55.- Regulación autonómica en material de Formación Ocupacional TEMA 56.- A Formación Ocupacional. Ambito de actuación local. TEMA 57.- A formación ocupacional dos traballadores desempregados. Metodoloxías. Deseño e elaboración dunha programación. Deseño e elaboración dos sistemas de ocupación. TEMA 58.- Programas de Escola Taller, Casas de Oficios, Talleres de Emprego e Unidades de Promoción Económica. Regulación. Subvencións. TEMA 59.- Os programas de talleres de emprego. Entidades promotora. Beneficiarios. Formación. Convenios. Financiamento TEMA 60.- Lei Orgánica 5/2002 das Calificacións e da Formación Profesional. Liñas xerais. Finalidade. Obxecto Ofertas. TEMA 61.- Catálogo Nacional de Calificacións Profesionais. Fins e funcións. Cualificación profesional. Calificacións profesionais 2008 TEMA 62.- Directrices dos certificados de profesionalidade: contido da normativa reguladora e de desenvolvemento. TEMA 63.- Formación de Formadores. Concepto e métodos. Modalidades de Formación TEMA 64.- Desenvolvemento local. Concepto. Evolución do modelo de desenvolvemento local. Principios e características do desenvolvemento local TEMA 65.- Plan de desenvolvemento local. Características. Fases na elaboración dun plan de desenvolvemento. Fomento da igualdade de oportunidades no desenvolvemento local TEMA 66.- O axente de desenvolvemento local: perfil, funcións e competencias. Subvencións á contratación de Técnicos Locais de Emprego TEMA 67.- Axentes de interese empresarial: Cámaras de Comercio, Organizacións Empresariais e Sindicatos. TEMA 68.- Os novos depósitos de emprego: concepto e iniciativas. TEMA 69.- A empresa. Concepto. A función social das empresas. As PYMES TEMA 70.- O emprendedor: calidades e requisitos. Formas de acceso á actividade empresarial: O proceso de creación de empresa. TEMA 71.- Programas para emprendedores no Concello da Coruña. TEMA 72.- O Plan de Empresa: Definición. Estrutura. TEMA 73.- Viabilidade económica e financeira do proxecto TEMA 74.- A forma xurídica da empresa: Tipoloxía e características Responsabilidade Social das Empresas. TEMA 75.- Entidades sen personalidade xurídica propia. Regulación. Trámites de constitución. Obrigas legais e fiscais. TEMA 76.- Estatutos da nova empresa. Concepto e características. Análise fiscal: vantaxes e inconvenientes. TEMA 77.- As relacións laborais na empresa: o contrato de traballo e a súa tipoloxía. Dereitos e deberes básicos. Extinción da relación laboral TEMA 78.- Axudas á creación de emprego e constitución de empresas. TEMA 79.- A economía social: sociedades cooperativas e sociedades laborais. Fomento da economía social. TEMA 80.- As franquías. Concepto. Clases. Vantaxes e inconvenientes TEMA 81.- Comercio Electrónico. A Tenda Virtual. Vantaxes e Inconvenientes. TEMA 82.- Os problemas do pequeno comercio tradicional. Vantaxes competitivas. TEMA 83.- O Terceiro Sistema e o Emprego TEMA 84.- Iniciativas Locais de Emprego TEMA 85.- Os viveiros de empresa. Concepto e diferenzas con outras iniciativas empresariais. Vantaxes que ofrece a creación dun viveiro de empresa. Obxectivos. Descrición dos servizos que ofrece. TEMA 86.- Programas emprendedores concello da Coruña. TEMA 87.- Marco xurídico en prevención de riscos laborais. Conceptos: condicións de traballo. Riscos laborais. Danos derivados do trabajo. La Lei de Prevención de Riscos Laborais: ámbito de aplicación. Dereitos e obrigas. TEMA 88.- A Lei de Prevención de Riscos Laborais: Órganos de Representación en materia preventiva: Delegados de Prevención e Comité de Seguridade e Saúde. Responsabilidades e Sancións. Sistemas de Control de Riscos TEMA 89.- Plan Xeral de Prevención de Riscos Laborais do Concello da Coruña TEMA 90.- A Lei de Protección de Datos de carácter persoal. O tratamento de ficheiros e os dereitos da persoa. A Coruña, 03 de xuño de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL, Fdo. José Federico Nogueira Fernández